钦定古今图书集成/理学汇编/学行典/第250卷 > 赵不盈
## 钦定古今图书集成/理学汇编/学行典/第250卷 > 赵不盈

按《泾县志》：“赵不盈，字度仲，号四如，奉政大夫士际子。
弱冠补邑增广生，至诚恻怛，行谊敦穆，事继母孝，处
兄弟友恭，析家产不计肥瘠，偿公债独捐己产。好义
乐施，亲族有不给者，周恤之，无德色。虽家资殆尽，而
风徽不改。生平无怨尤，无求忮，凡有负己辱己者，旋
即忘其姓氏。喜读南华周邵诸书，虽颠沛造次，手不”
释卷。每课子弟，当以古人为师。屡举优行，党推叔度，
里诵《太丘》。识者谓“清响必生乎琳琅，凤毛行蔚于丹
穴矣。”子时可，辛卯举人。